Die jaar 1709 was 'n gewone jaar wat volgens die Gregoriaanse kalender op 'n Dinsdag begin het. Dit was die 9de jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad. 15 Januarie – Pous Clemens XI word gedwing om Karel, aartshertog van Oostenryk, as koning van Spanje te aanvaar. 28 Januarie – Michelangelo Conti (later Pous Innocentius XIII) word aartsbiskop-biskop van Osimo (Italië). 15 April – Pous Clemens XI stel Ulisse Giuseppe Gozzadini, titulêr aartsbiskop van Teodosia en Antonio Francesco Sanvitale, aartsbiskop van Urbino, aan as kardinale. 27 Junie – Peter die Grote verslaan Karel XII van Swede by die slag van Poltava. Die winter van 1709 is in Europa deur buitengewoon lae temperature gekenmerk. Die Bodenmeer was heeltemal bevrore. In die gebied van Trier (Duitsland) het temperature nog op 7 Julie benede vriespunt gedaal. Die droogte, wat op die harde winter gevolg het, het in die omgewing van Trier tot 'n hongersnood gelei. Die eerste argeologiese opgrawings word in Pompeji en Herculaneum gedoen.